સાડા ત્રણ દાયકાનાં પટ ઉપર અકાદમીએ સાહિત્ય, ભાષા અને સંસ્કૃતિના પ્રચાર અને પ્રસાર ઉપરાંત નવ ભાષા સાહિત્ય પરિષદો યોજી, “અસ્મિતા”નાં પ્રકાશનો સમેત ડાયસ્પોરિક સમ્પાદનો કર્યાં – આ અને આવી પ્રવૃત્તિઓને લીધે ગુજરાતમાં ને દરિયાપાર અકાદમીને બિરદાવામાં આવી રહી છે. આજે અકાદમી વેબપેજ અને ફેસબુક જેવા ઈલેક્ટ્રોનિક તથા સોશિયલ પ્રચાર-પ્રસારના સમૂહ માધ્યમો મારફતે વિલાયત અને અન્ય દેશાવરી ડાયસ્પોરિક સાહિત્યને તળ ગુજરાતનાં મુખ્ય પ્રવાહ સાથે જોડવામાં પ્રવૃત્ત છે.